Dave Cad

Dave Cad (oik. David Cadwallader, s. 6. heinäkuuta 1988 Englanti, Britannia) on Suomessa asuva brittiläinen tubettaja ja bloggaaja, joka käsittelee YouTube-videoissaan Suomea ja suomalaisuutta. 

Lontoossa varttunut Cad muutti vuoden 2018 keväällä suomalaisen kihlattunsa, Catin, mukana Suomeen. Cad jakaa YouTubessa kokemuksiaan Suomesta. Videoillaan hän on esimerkiksi pelannut mölkkyä, dokumentoinut suomen kielen opiskeluaan, kokeillut suomalaisia ruokia ja alkoholijuomia sekä katsonut ja kommentoinut suomalaisia musiikkivideoita.

Dave Cad aloitti YouTube-uransa vuonna 2011, ja samana vuonna hän alkoi bloggaamaan matkustamisesta. Cadin YouTube-kanavalla oli joulukuussa 2019 lähes 140 000 tilaajaa. Pääkanavansa lisäksi hänellä on DaveCadGaming-niminen YouTube-kanava. 

Cad meni naimisiin Catharina Petersonin kanssa keväällä 2018. He saivat Leo-nimisen poikalapsen syksyllä 2019. Pariskunta julkaisi toukokuussa 2021 lastenkirjan Kai menee nukkumaan, joka on kirjoitettu suomeksi, ruotsiksi ja englanniksi. Heidän toinen kirjansa, niin ikään kolmekielinen Kai menee päiväkotiin, ilmestyi elokuussa 2022.

Teokset

Lähteet

Aiheesta muualla 
Dave Cadin YouTube-kanava

Brittiläiset tubettajat
Videobloginpitäjät
Vuonna 1988 syntyneet
Elävät henkilöt